**ОБРАЗЛОЖЕЊЕ**

**I. УСТАВНИ ОСНОВ**

Уставни основ за доношење Закона о потврђивању Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане, који је потписан у Београду, 3. јула 2018. године, садржан је у члану 99. став 1. тачка 4. Устава Републике Србије, којим је прописано да Народна скупштина потврђује међународне уговоре када је законом предвиђена обавеза њиховог потврђивања.

**II. РАЗЛОЗИ ЗБОГ КОЈИХ СЕ ПРЕДЛАЖЕ ПОТВРЂИВАЊЕ СПОРАЗУМА**

У међудржавним односима, закључивање билатералних споразума којим се либерализује визни режим сматра се значајним кораком у правцу стварања што повољнијих услова за даље унапређење политичких односа и свестране сарадње у економској, културној, научној и другим областима од међусобног интереса и значаја.

           Закључивање Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане, држављанима обе државе продужава се боравак без визе са 30 дана у периоду од 60 дана, на 90 (деведесет) дана у периоду од 180 (стоосамдесет) дана, што је у интересу развијања билатералних односа. Очекује се да ће Споразум допринети повећаној економској сарадњи између Републике Србије и Украјине, као и проширењу свеукупне сарадње.

Овај споразум је усклађен са одредбама типских споразума о укидању виза и представља наставак започетог процеса либерализације визног режима за носиоце пасоша ониx држава изван Европске уније, за које постоји конкретан интерес Републике Србије и ширење круга тих земаља.

**III. ПРОЦЕНА ПОТРЕБНИХ ФИНАНСИЈСКИХ СРЕДСТАВА**

**ЗА СПРОВОЂЕЊЕ ЗАКОНА**

Према подацима из Визно-информационог система Mинистарства спољних послова, у периоду од 1. јануара до 7. априла 2021. године, држављанима Украјине издато је укупно 156 виза.

За спровођење Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане, није потребно обезбеђивање средстава у буџету.